Qualia commun

Le qualia commun o qualia europee, anque nominate coturnice commun o coturna europee (Coturnix coturnix), esse un specie de aves galliforme del familia Phasianides. Simile ad alie species del genere Coturnice, illo esse timide e dunque saepe plus audite que vidite. Latemente distribuite in tote Europa, e specialmente in le region mediterranee, iste qualia esse estimate per le IUCN como specie de minime preoccupation.

Le qualia commun habe colores inter blanco-jalnastre e brun pro mimetisar se ben con le sub-bosco, e mesura 16–20 cm de longor pro 70-140 g de peso in le masculo e 70-155 g in le femina. Le apertura alar de 32–35 cm permitte al qualia de prender le volo pro breve distantias, ma non de volar in alto o pro longe tempore. Le qualia europee non es a confunder con le qualia japonese (Cuturnix japonica) o le qualia caucasic (Cuturnix caucasica), que, quamquam de apparentia similar, emitte sonos clarmente distincte. Iste tres species son considerate aves domestic per le homine, e habe essite amplemente venate o elevate in captivitate pro le consummation del carne e del parve ovos typicamente maculate, e pro le alie usos de pelle e plumas.

In le domestication, on divide le qualia commun in duo typos: le qualia ovari, de temperamento calme, sedentari, e silentiose, es usate super toto pro le production de ovos e carne de bullion; in vice le qualia volante, de character plus vivace, corpore plus svelte, e particular propension al volo, es usate super toto pro le venation in foresta e le carne de forno.